SK
3.7.2023
Úradný vestník Európskej únie
C 235/69
Žaloba podaná 16. mája 2023 – Symrise/Komisia (Vec T-263/23) (2023/C 235/82) Jazyk konania: angličtina Účastníci konania Žalobkyňa: Symrise AG (Holzminden, Nemecko) (v zastúpení: T. Kuhn, M. Rust, T.-M. Wienke, L. Bär a J. Jourdan, lawyers) Žalovaná: Európska komisia
Návrhy Žalobkyňa navrhuje, aby Všeobecný súd: — zrušil rozhodnutie Komisie C(2023) 1103 final z 10. februára 2023, ktorým bola nariadená kontrola spoločnosti Symrise AG a všetkých jej priamo alebo nepriamo kontrolovaných dcérskych spoločnostiach podľa článku 20 ods.
4 nariadenia Rady (EC) č. 1/2003 (1) (AT.40826 – Rose); — uložil Komisii povinnosť nahradiť všetky trovy konania.
Dôvody a hlavné tvrdenia Na podporu svojej žaloby žalobkyňa uvádza dva žalobné dôvody. 1.
Prvý žalobný dôvod je založený na porušení základných práv žalobkyne na nedotknuteľnosť obydlia a súkromie, ktoré sú stanovené v článku 7 Charty základných práv.
Žalobkyňa tvrdí, že uvedené rozhodnutie nariaďuje kontrolu v priestoroch žalobkyne je (i) svojvoľné, keďže Komisia nemala dostatočné informácie na podozrenie, že žalobkyňa sa podieľala na akomkoľvek porušení práva v oblasti hospodárskej súťaže, a (ii) predstavuje neprimeraný zásah do jej základných práv na nedotknuteľnosť obydlia a súkromie, keďže neobsahuje nijaké časové obmedzenie. 2.
Druhý žalobný dôvod je založený na porušení článku 20 ods.
4 nariadenia (ES) č. 1/2003 a povinnosti odôvodnenia Komisie v zmysle článku 296 druhého odseku ZFEÚ.
Žalobkyňa tvrdí, že predmetné rozhodnutie je v rozpore s povinnosťou Komisie jasne a presne uviesť predmet kontroly, čo je v rozpore s článkom 20 ods.
4 nariadenia (ES) č. 1/2003 a povinnosťou Komisie jasne odôvodniť svojej rozhodnutia.
Konkrétne žalobkyňa tvrdí, že jej znenie rozhodnutia neumožnilo pochopiť rozsah kontroly, a teda uplatniť jej právo na obhajobu.
(1)
Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ESL 1, 2003, s. 1; Mim. vyd.
08/002, s. 205).
Žaloba podaná 11. mája 2023 – VDK/Komisia (Vec T-265/23) (2023/C 235/83) Jazyk konania: nemčina Účastníci konania Žalobca: Verband der Deutschen Kutter- und Küstenfischer e.V. (VDK) (Hamburg, Nemecko) (v zastúpení: M. Waller, Rechtsanwalt) Žalovaná: Európska komisia